kung sa gayong pananalita ay inakala ng reberendo ang kutyain ang mga nag aaral ang mga banal na takda ng mga concilio ay bagay na hindi pa napasisiyahan, kahit pinagtalunan na ng mahaba. ang pagkakatukoy ay hindi ikinamuhi ng mga nag aaral kundi ikinagalak pa at marami ang nangagtawanan; yaon ay nangyayari sa araw araw. gayon man ay hindi natawa ang mataba; biglang tumindig, kinuskos ang mga mata, at waring makina ng bapor ang nagpagalaw sa ponograpo at sinimulan ang pagsasabi ng: tinatawag na salamin ang lahat ng pamukhang binuli at nalalaan upang malarawan sa kaniya, dahil sa tama ng liwanag, ang mga larawan ng bagay na ilapit sa tinurang pamukha; dahil sa mga bagay bagay na bumubuo ng mga pamukhang ito ay binabahagi sa salaming metal at salaming bubog. hintay, hintay, hintay! ang biglang pigil ng katedratiko jesus para kang pagupak! tayoy nasa salitaang ang mga salamin ay binabahagi sa mga salaming metal at salaming bubog ha?